
DERAME PETROLEO DEN LAGO DE 
MARACAIBO PELIGER LATENTE PA ARUBA 


MALTRATO DI HENDE MUHE 


DAMA COLOMBIANA A 
LIBRA SEÑORA ARUBIANO 
DI MAS MALTRATO 


EMAN TA CONTEMPLA 
CU ‘DENKER DES 
VADERLANDS’ 


POSIBILIDAD CU PARLAMENTO 
MES LO DICIDI RIBA LEY DI 
MATRIMONIO DI MESUN SEXO 

F 
or di aña 2021 a ser constata cu varios tuberia bou di super- 
ficio di lama di posnan di petroleo den Lago de Maracaibo, ta 
den mal estado y a cuminsa lek azeta den e lago y esaki a sigui 
aumenta mirando cu henter e negoshi di petroleo di Venezuela, 
tabata wordo presiona pa medidanan internacional contra di go- 
bierno di Nicolas Maduro. 


Na aña 2022 a keda constata un total di 86 caso di derame di 
petroleo y gas natural rond di Venezuela cual ta un aumento di 
77 caso cu a keda registra na 2021 y tur esaki segun autori- 
dadnan Venezolano, ta debi cu henter e sistema ta den super mal 
estado pa falta di mantencion.E situacion a bira pio ora cu na luna 
di October ultimo, gobierno Mericano a dicidi di elimina sancion 
petrolero di Venezuela a cambio di introduccion di leynan nobo 
pa pueblo por participa den un eleccion otro aña libremente. 
Eliminacion di e sancion nan aki ta pone cu ya caba e industria 
petrolero Venezolano a aumenta su produccion y na e momen- 
tonan aki esaki a alcansa e total di 850 mil bari di petroleo pa dia 
cu ta dos bes mas hopi cu ultimo tres aña pero segun Minister 
Erick Perez di asuntonan petrolero, ta trahando duro pa dentro 
di poco tempo Venezuela cuminsa bolbe produci 1 miyon bari di 
petroleo pa dia. 


PROBLEMA 
Sinembargo e aumento di produccion aki no a bay man den man 
cu mantencion di henter e sistema di produccion ya cu principal- 
mente tuberianan cu ta bou di superficie di lama, ta den super 
mal estado y nan a tin ta saca petroleo den e lago pa algun tempo 
caba.Cu aumento di produccion cu a inicia for di luna di October, 
esaki a trece mas derame di petroleo y esaki tin gran parti di e 
beachnan rond di Lago de Maracaibo, completamente contamina 
y preto di petroleo. 


Esaki a perhudica ciudadanonan di bay beach pa relaha nan mes 
pero e industria di pesca tambe ta pasando tempo hopi malo ya 
cu mayoria di piscanan cu nan logra di gara, ta cubri cu petroleo 
pa no bisa di otro parhanan conoci den e region aki. Material di 
piscadonan manera boto, motor di boto y hasta taray ta subi cu 
cantidad di petroleo cual derame ta sigui expande su mes sin cu 
ta haciendo algo pa esaki. E situacion aki ta birando un peliger 
latente pa Aruba tambe, ya cu si Venezuela sigui aumenta su 
produccion sin drecha tur loke ta lek, esaki lo nifica cu e derame 
aki lo por pasa bay pa golfo di Venezuela y subi lama Caribe 
caminda isla di Aruba ta ubica net den e boca ey. 
Gobierno di Aruba mes pa medio di Minister di Energia Glenbert 
Croes y tambe Minister di Medio Ambiente Ursell Arends, no por 
a haya reaccion den fin di siman sikiera pa scucha si nan ta na 


altura di e situacion peligroso aki pa asina actua prome cu e 
problema yega beachnan di Aruba. Ta na su luga pa gobierno di 
Aruba cuminsa analisa e situacion cu tin, atende cu autoridadnan 
Venezolano pa asina tin un bon bista riba e desaroyonan aki ya 
cu si acaso e derame aki bira ainda mas serio, e consecuencianan 
por ta grandi tambe pa Aruba. 


Derame petroleo den Lago de 
Maracaibo peliger latente pa Aruba 

E 
marcha di motivacion mental pa 
esunnan cu ta victima di violencia 
domestico, no a bira loke a spera cu e 
lo a bira, mirando cuanto caso di mal- 
trato di hende muhe tin casi tur siman 
y cu ta wordo publica riba diferente 
website y demas medionan di comuni- 
cacion. 


Hasta por a tuma nota cu despues 
di e marcha di conscientisacion aki, 
a sosode varios caso cu a wordo 
raporta na polis pero otro cantidad cu 
no a wordo raporta pero cu ta sigui 
demostra cu hopi hende muhe no ta 
wordo balora y tampoco respeta tanto 
como ser humando y mas tanto como 
ser femenino. 


AWEMainta a ricibi un serie di reaccion 
pa publicacionnan cu a wordo publica 
siman pasa caminda tin victimanan cu 
a duna informacion di e ‘fierno’ cu nan 
a biba na man di un homber abusado 
pero for di cual nan no tabata sa con 
pa libra nan mes. 


Esunnan cu no ta den e tipo di situacion 
aki, esta caminda un victima di maltrato 
no solamente ta wordo maltrata seria- 
mente pero ta ser terorisa di un forma 
cu practicamente e medio di bin dilanti 
y bisa algo, ta domina tur cos, hasta 
nan sano huicio. 


“E no ta facil, hopi ta kere cu muhenan 
maltrata mes ta gusta pero sin nan 
nunca a pasa den e tipo di abuso aki, 
nan nunca lo sinti e temor inmenso 
cu nos como muhe maltrata ta sinti 
tur dia, ya cu na momento di a drenta 
e relacion, nunca nos a spera di pasa 
loke nos a pasa aden. 
E prome maltrato bo ta sinti bo mes 


engaña, bo ta pensa cu esaki ta algo 
incidental pero asina cu esaki bolbe 
ripiti algun dia despues y aki mi tin cu 
bisa cu e miedo grandi ta drenta bo 
mente y bo curpa ya cu e falta di inca- 
pacidad pa sali for di e abuso aki, ya no 
ta bisto pa ami. 


Ta ocho aña mi a keda casa, keda fiel 
ya cu no tabata posibel pa papia cu 
otro homber, no tabata posibel pa Sali 
cu amiganan y traha overtime tin ora ta 
nifica sla na cas ya cu no por ta posibel 
pa un hende muhe traha overtime. 


Tres aña pasa porfin mi a haya un salida 
y ta un otro hende muhe mi por bisa cu 
a salba mi di e monster cu mi a casa c 
une, un muhe Colombiano di kende el a 
namora ciegamente y for di e momento 
ey, mi proceso di liberacion a inicia. 


Pero a pesar cu mi a wordo libera, esey 
no a nifica cu mi ta liber di e angustia, 
di e temor pa maltrato y mi insiguridad 


a alcansa un nivel cu nunca mi a spera 
pero na final di anochi, drumi riba cama, 
mi ta sinti cu realmente no ta liber. 


Mi tampoco a bay cana den e marcha, 
ya cu mesun temor cu e animal ey a 
hinca den mi, a laga su rastro nan y 
mi ta kere cu ta hopi hende muhe ta 
sostene e accion di conscientisacion 
pero tin cu compronde cu no ta asina 
facil libra bo mes totalmente for di e 
tipo di abuso ey,” e victima aki a relata 
na AWEMainta. 


Tin cu menciona cu den ultimo dianan, 
ta hopi reaccion a drenta na redac- 
cion di AWEMainta, caminda a haya un 
bista di loke hopi hende muhe ta pasa 
aden, di wowo blousa pa djente kibra, 
di lip gekap, cabey corta pa dede kibra 
y asina por sigui menciona cantidad 
di otro tipo di abuso cu hopi pero hopi 
hende muhe a soporta ya cu no tabata 
facil pa bandona un relacion asina 
violento manera hopi hende ta kere. 


Maltrato di hende muhe 


Dama Colombiana a libra 
señora Arubiano di mas maltrato 

D 
ia 7 di december e lider di oposi- 
cion y ex-Prome mr. Minister Mike 
Eman ta duna un lectura riba su re- 
flexion pa cambionan pa Aruba, entre 
cual creacion di institutonan manera 
un Sociaal Economisch Cultureel Plan- 
bureaa. Den preparacion pa e reflex- 
ion aki, conecta na e tema di un vision 
nobo pa Aruba basa riba “The Common 
Good” e bon comun e lider di AVP, mr. 
Eman tabata tin un momento di reflex- 
ion profundo cu e Denker des Vader- 
lands di Hulanda pa e periodo 2021 – 
2023, Profesor Paul van Tongeren. 


DENKER DES VADERLANDS 
“Denker des Vaderlands” ta un titulo 
honorario, un titulo cu ta wordo otorga 
na un filosofo Hulandes. E filosofo aki 
a base regular ta wordo invita pa den 
publico (publicamente) pa comparti su 
vision riba temanan social cu ta den 
actualidad. E Pensado di Pais ta fungi 
como un intelectual publico cu ta capaz 
pa haci ideanan filosofico accesibel pa 
un publico mas grandi cu por refleha 
esaki riba pregunta y retonan dilanti 
cualnan e comunidad ta para. 


E rol aki ta comparabel cu esun di un 
“Public Intellectual” den otro paisnan, 
unda e idea ta cu filosofo y pensadonan 
ta aporta cu un contribucion valioso na 
debatenan publico, y yuda cu discu- 
sionnan profundo stimula balornan 
manera etica, politica, cultura y otro 
tema. 


E nombracion di e Pensado di e Pais 
normalmente ta wordo haci pa un 
periodo y varios filosofonan a haya e 
honor aki desde cu a lanta e funda- 
cion na Hulanda. Filosofo Paul van 
Tongeren, 
Denker 
des 
Vaderland 
(2021-2023) tabata profesor den 
Ethica Filosofico na Nijmegen, Leiden y 
Leuven. Banda di su trabou academico, 
Van Tongeren ta ocupa su mes pa mas 
di 20 aña intensivamente cu filosofia 
publico. El a publica mas di dies buki 


popular a base di su interesnan mas 
grandi: etica di virtud di Aristoteles y 
filosofia di Nietzsches encuanto nihil- 
ismo. 


Na 2013 el a gana e copa di Socrates 
cu e buki “Leven is een kunst” e buki 
mas urgente y mas original pa loke 
ta un buki filosofico Hulandes. E buki 
aki a aparece na 2020 na Ingles na 
Bloomsbury (mira su lista di buki). 
Desde 2005 Van Tongeren ta miembro 
di e Filosofisch team di Trouw. Eman 
ta hopi fascina tambe cu e buki 
di van Tongeren di 2021 cu yama 
“Doodgewone vrienden, nadenken over 
vriendschap”. Durante nan comber- 
sacion van Tongeren a autografa e buki 
aki tambe pa Eman. 


COMMON GOOD 
Den nan contemplacion Eman a reflex- 
iona hopi cu van Tongren riba con 
por desaroya un vision hunto cu 
pueblo pa un pais basa riba e punto 
di guia, “The Common Good” het 
“Gemeenschappelijk Goed”. 


Van Tongeren ta hopi convenci cu un 
comunidad chikito manera Aruba por ta 
un luga ideal pa haci e esfuerso y eher- 
cicio pa mira con por trece un comu- 
nidad hunto cu miras riba un desaroyo 
basa riba e principionan di bon comun. 
Un vision cu mester brinda oportun- 
idad husto na un y tur pa por florece. 
Eman y van Tongeren a palabra di lo 
sigui den contacto riba e tema impor- 
tante aki. 


Eman ta contempla cu ‘Denker des Vaderlands’ 

T 
a anticipa cu Corte di Casacion lo por dicidi riba e apelacion di gobier- 
no di Aruba pa loke ta matrimonio di mesun sexo, te na luna di Maart 
di 2024 pero ta existi e posibilidad cu ta e decision final lo ta den man di 
Parlamento di Aruba. 
Gabinete Wever Croes II ta insisti cu e decision aki mester ta den man di 
Parlamento y cu Hof no tabata den posicion pa determina esaki sin mas ya 
cu esaki ta nifica cu nan ta ‘by pass’ de poder di parlamento. 


Ayera un biaha mas por a tuma nota di desaroyonan na Rusia caminda 
gobierno e fin di siman aki, a ordena autoridadnan policial pa drenta varios 
localidad cu actividadnan di LGBTQI+ y a laga cera esakinan mesora ya cu 
Corte Superior a tuma un decision sumamente drastico. 
E decision cu Corte Superior di Rusia a tuma siman pasa a dicidi cu e 
‘organisacion internacional di LGBTQI+’ ta un organisacion extremista y 
cu tur actividad den e pais cu tin di haber cu LGBTQI+ ta keda prohibi. 


Den fin di siman a polisnan a drenta tres ‘gaybars’ y tambe un sauna pa 
solamente hende homber y hasta a drenta un club nocturno caminda 
tabata tuma luga un fiesta bailabel pa saca tur hende for di e luga y a 
ordena gerencia di e club pa cera e localidad te cu proximo aviso. 
Segun autoridadnan policial e entrada hudicial aki a tuma luga pa motibo 


Posibilidad cu Parlamento mes lo dicidi 
riba ley di matrimonio di mesun sexo 


di buskeda di droga den e luga y a ordena 
tur hende pa bandona e sitio pero na mes 
momento a polisnan a saca foto di paspoort 
di esunnan den e luga. 


Varios otro club similar no a habri fin di siman 
dunando oido na e decision di Corte Superior 
y gerencia di e clubnan aki, a declara cu nan lo 
keda cera permanentemente te ora cu Corte 
dicidi otro riba e asunto aki. 


Un di e clubnan cu a dicidi di cera su porta 
ta esun di Central Station cu ta e gaybar mas 
conodi na Sint Petersburg cu ya for di diabi- 
erna a informa oficialmente cu e ta dal porta 
cera relaciona cu e decision di Corte. 


Pa algun tempo caba autoridadnan a bin ta 
tumando accion contra di e tipo di barnan 
aki y ta algo cu a ser condena internacional- 
mente como un acto di discriminacion. 


Na mes momento autoridadnan a impone un 
multa di 5 mil euro contra di e radio stacion 
AIVA pa motibo di e toca e cancion Tak Krasivo 
di e cantante Ruso, Sergej Lazarev kende a 
yega di representa Rusia den varios festival 
di canto conoci como Eurovisie Songfestival. 
E multa a duna despues cu Corte a dicidi cu e 
radio ta haciendo propaganda LGBTQI+ ya cu 
e cancion di Sergej ta bay riba relacion di dos 
persona di mesun sexo caminda nan a caricia 
otro riba man. 


Pues e lucha di gruponan di LGBTQI+ ta sigui 
den varios pais rond mundo y aki na Aruba 
pa LGBTQI+, pero varios di e organisacionnan 
aki ta logrando adelantonan significante pa 
haya mesun derecho cu tur otro ciudadano y 
aki na Aruba esaki tambe ta e caso. 


Ta sperando awor riba e decision di Corte di 
Casacion pa mira kico lo bira di introduccion 
di e ley cu ta permiti hendenan di mesun sexo 
drenta enlace matrimonial pero e decision lo 
bay den prome tres luna di e aña nobo. 

A 
ruba Airport Authority N.V. (AAA), Aruba Tourism Authority (ATA) y 
Gobierno di Aruba ta anuncia cu masha orguyo cu LATAM Airlines, e 
aerolinea lider den Latino America, a lansa su ruta di mas anticipa, esta e 
ruta Lima, Peru (LIM) pa Aruba (AUA). E vuelo inaugural, cu a tuma luga 
riba dia 2 di december 2023, ta demostra un logro grandi pa Aruba, como 
cu Lima - Peru, ta bira di tres hub Latino Americano pa nos isla, lo mehora 
e conexion pa e pasaheronan. 
Tur pasahero cu a yega riba e vuelo inaugural a ricibi un caluroso bonbini 
di parti di e team di Aeropuerto di Aruba, compaña pa un regalo chikito. E 
ceremonia oficial a tuma luga den e Arrival Hall di Aeropuerto Internacional 
Reina Beatrix. A conta cu presencia di varios mandatario, ehecutivo di 
aviacion, stakeholders hotelero y demas invitado. Entre e invitadonan 
por a conta cu presencia di Minister Presidente mr. Evelyn Wever-Croes, 
Minister di Turismo & Salud Publico, Dangui Oduber, CEO di Aruba Tourism 
Authority, Ronella Croes, CEO di Aruba Airport Authority, Joost Meijs y 
Lucia Davil kende ta Director di Benta na LATAM Airlines Peru. E evento a 
termina cu un ceremonia di corta cinta y corta bolo, pa simbolisa inicio 
oficial di e ruta aki. 
E adkisicion di Lima - Peru como un destinacion na e red di expansion di 
Aeropuerto di Aruba, ta bin despues di un decada desde cu e aerolinea 
LAN tabatin su ultimo operacion na Aruba. Despues di esey el a uni cu 
TAM Linhas Aéreas na aña 2022 y asina a bira LATAM. Esaki lo ta di tres 
hub Latino Americano pa Aruba despues di Bogota cu Avianca y Panama 
cu Copa. Ta spera cu e ruta nobo aki di Lima lo contribui na un cantidad 


LATAM Airlines a lansa ruta nobo Lima-Aruba 


di 2.080 stoel adicional pa luna, aumentando 
e capacidad di Latino America pa Aruba cu 
aproximadamente 8%. 
E asociacion cu LATAM ta permiti Aeropuerto 
di Aruba di brinda diferente opcion di biahe, 
mirando LATAM su operacionnan domestico 
den cinco pais di Sur America y su red extenso 
cu ta cubri un total di 140 destinacion. E ruta 
nobo aki ta habri oportunidad p’e biaheronan 
local tin acceso na destinacionnan tan desea 
den Latino America, incluyendo Argentina, 
Brasil, Chile, Paraguay y Uruguay. 
“Cu e vuelo inaugural aki di LATAM, nos ta 
sumamente contento di por reestablece e 
conexion aereo entre Aruba y Lima. Cu esaki 
nos por reanuda e intercambio directo cu nos 
pais ruman Peru”, asina Prome Minister mr. 
Evelyn Wever-Croes a expresa. 
“E ruta directo entre Lima - Peru y Aruba ta un 
testimonio di colaboracion entre >>> 

Ministerio di Turismo, AAA, ATA y LATAM. E 
colaboracion entre nos tabata uno funda- 
mental pa stimula crecemento di Aruba, trans- 
formando nos isla den un centro cu ta conecta 
nos cu e paisahe y cultura di Latino America. 
Awe, Lima ta bira e di tres centro regional di 
Latino America pa Aruba, mehorando ainda mas 
nos conexion y habriendo un mundo di posibi- 
lidad. E ruta nobo aki ta habri porta pa trafico 
di bishita pa famianan y amigonan, special- 
mente pa e comunidad Peruano na Aruba. Na 
mes momento, cu miras pa futuro, nos ta mira 
e potencial di e oportunidadnan comercial. 
E conexion estableci awe ta pone e fundeshi 
pa colaboracion economico cu por beneficia 
ambos region. Mientras nos ta explora e posi- 
bilidadnan aki, nos ta visualisa un futuro unda 
comercio tin fluidez sin problema entre Lima 
y Aruba”, asina Minister di Turismo, Dangui 
Oduber, a bisa den su discurso. 
“Nos tabata trahando activamente riba un 
strategia di diversificacion. E momento aki ta 
un testimonio di e trabou duro andando na nos 
isla y di nos team di Latino America. E vuelo 
inaugural aki ta representa un oportunidad 
fantastico p’asina amplia nos participacion 
den e mercado di bishitante di Latino America 
y fortalece ainda mas nos lasonan cu LATAM 
Airlines. Ta spera cu aña 2024 cuminsa solido 
pa Aruba, specialmente desde Cono Sur, loke 
ta priminti un crecemento potencial rond di 8% 
pa aña 2023 y lo duna nos e oportunidad pa 
capta mas mercado economicamente atrac- 
tivo cu ta inclui Chile y Brasil cu tin patronchi 
halto di gasto, Perú cu 25% di repeat guests 
y Argentina cu un estadia promedio di nuebe 
anochi”, asina Ronella Croes, CEO di ATA, a 
expresa. 
Joost Meijs, CEO of AAA N.V., a expresa su 
entusiasmo pa e ruta nobo aki di Lima-Aruba 
bisando cu: “E ruta di Lima ta marca un 
momento significativo pa Aruba, reenforsando 
nos lasonan cu Latino America. E asociacion 
cu LATAM ta demostra e compromiso cu 
Aeropuerto di Aruba tin pa expande conexion 
y brinda nos biaheronan un acceso incompa- 
rabel pa diferente destinacion den e region.” 
E colaboracion strategico aki no unicamente 
ta nifica un crecemento pa Aruba sino cu 
tambe ta alinia cu e mision di LATAM pa ofrece 


experiencia di biahe facil, conectando e pasaheronan cu henter e conti- 
nente Americano 
Detaye di vuelo 
E ruta nobo Lima-Aruba lo encera tres vuelo pa siman, riba diahuebs, 
diasabra y diadomingo. Lo opera e vuelo aki cu un avion modelo A320 cu 
ta conta cu 174 stoel. Ticket ta obtenibel a traves di e website di LATAM, 
www.latamairlines.com of via di bo agencia di biahe preferi. 

D 
iabierna anochi polis a bay na un club nocturno den 
Weststraat, unda cu durante un fiesta di hoben a start 
un bringamento. 


Mesora polis a cera a caya, evitando cu mas trafico drenta 
dicho caya y stroba si algo bay completamente for di man. Y 
pa evita mas pelea y cu e situacion caba na malo, autoridad 
para/stop e fiesta. No ta prome biaha cu e mesun sorto di 
fiestanan aki y na e mesun club ta termina na bringamento. 


D 
iasabra mainta algo prome cu 12’or di merdia polis y 
ambulance a bay cu urgencia na Boca Catalina. Unda 
Tres Trapi ta un boto a drenta cu un cabayero(71) cu lo no 
tawata reacciona. For di informacion oficial nos a compro- 
nde cu e cabayero aki lo a bira malo y a via un boto chikito 
di e Catamaran a trece tera. Paramediconan cu a presenta a 
trata na reanima e cabayero, pero sin resultado. 
Pa 1’or di merdia dokter a constata morto di e cabayero I.I 
di 71 aña y cu lo tin un cas den Tierra del Sol. 


D 
iabierna anochi rond di 11’or polis a bay na salida di 
Tamarijn Aruba Resort, pa un accidente cu dos persona 
herida. Na yegada polis ta topa cu un Hyundai Accent y un 
Nissan Kicks.  


Por a mira cu tawata trata di un impacto basta duro, unda cu 
e Nissan a dal tras di e Hyundai y destrui esaki parti patras 
por completo. E dos ocupantenan tanto chauffeur y pasa- 
hero lo tawata tin dolor na nan nek, unda cu dos ambulance 
a presenta pa atende cu nan. 


Mericano(71) a bira malo den lama y ta fayece na Tres Trapi 


Accidente cu hende herida 
y hopi daño material 


Atrobe fiesta di hobennan 
ta termina na pelea 

D 
en un reciente buelta di acontecimento, e 
magnate di tecnologia Elon Musk a hay’e 
memey di un tormenta ora cu varios empresa 
destaca a kita nan propaganda di e platafor- 
ma social X. 


E controversia tin su origen den e respaldo 
publico di Musk n’e comentarionan anti- 
semita publica riba X, caminda cu el a afirma 
cu “e Hudiunan ta alimenta odio contra e 
blanconan.” 


E aparente acuerdo di Musk cu e afirmacion 
aki a provoca un reaccion rapido, loke a haci 
cu varios empresa grandi, entre nan Walt 
Disney, IBM y Apple a stop di pone propa- 
ganda riba e plataforma. 


Durante e cumbre DealBook Summit 2023, cu 
a tuma luga na New York, Musk no a wanta na 
momento di expresa su frustracion, lansando 
un critica duro contra e anunciantenan cu a 
bandon’e. 


El a adverti cu un exodo masivo di anunciante 
lo por premira e caida di X y a menasa pa 
desenmascara e empresanan responsabel di 
e boycott, declarando: “Mundo henter pronto 
lo haya sa ken ta tras di esaki.” 


Sinembargo, Musk a reconoce e gravedad di 
su accion, admitiendo cu su contesta na e 
post antisemita tabata “lo mas ken” cu el a 
yega di haci. E admision aki ta añadi un capa 
di complehidad n’e situacion, ya cu e figura 
X ta confronta e consecuencia di su propio 
actonan. 


E entidadnan notabel di varios pais, entre 


E comentarionan polemico di Elon Musk 
ta provoca exodo di e anunciantenan di X 


nan e empresa Hulandes manera VodafoneZiggo, e gigante di web bol, 
Postcode Lotterij di Hulanda y e Agencia Empresarial Hulandes, a uni n’e 
coro mundial, optando pa distancia di X den e claridad di e declaracionnan 
polemico di Musk. 


E consecuencianan di e incidente aki ta trece interogante riba e responsab- 
ilidadnan di e figuranan di alto nivel di e industria tecnologico y e impacto 
di su accionnan riba e plataformanan cu nan ta representa. Mientras cu 
X ta enfrenta un perdida significativo di anunciante, e articulo ta explora 
e posibel consecuencianan p’e plataforma y e implicacionnan mas amplio 
p’e asociacionnan corporativo den e era di e medionan digital. 


E articulo aki ta profundisa den e desaroyo di e storia, clarificando riba e 
declaracionnan di Musk, e reaccionnan di e empresanan grandi y e posibel 
trayectorio futuro di X despues di e polemica aki. 

C 
ontra e subida di prijs di kerstboom, e consumidornan ta sigui acepta 
p’e autenticidad y e tradicionnan asocia n’e palonan di berdad, segun 
e conclusion di Real Christmas Tree board. A pesar di e intencionnan di 55 
mayorista pa subi prijs, cu ta varia entre 5% y 21%, hopi consumidor ta 
opta p’e palonan di berdad, atrai p’e significado emocional y e rikesa sen- 
sorial cu e fiestanan ta aporta. 


Memey di e preocupacion pa inflacion, un reciente informe di PYWNTS a 
destaca como e cultura enfoca den e consumidor ta fomenta e indulgencia 
ocasional den gasto no esencial pa obtene sensacion di placer y satisfac- 
cion. Mientras cu e minoristanan ta concentra pa ofrece e balor pa stimula 
gasto, e granhanan di kerstboom parce ta na margen di e retonan aki, ya 
cu e consumidornan ta dispuesto pa destina un parti di nan presupuesto 
pa preserva e tradicionnan consagra. 


E kerstboomnan di berdad ta bay mas leu cu e simpel decoracion, ta 
encarna tradicion familiar y ta crea recuerdo perdurabel. E proceso di 
scoge, decora y varia e kerstboom ta contribui na crea un recuerdo yena 
di decoracion di union y continuidad. E consideracionnan medioambiental 
tambe ta hunga un papel importante, ya cu e kerstboomnan di berdad ta 
biodegradabel y ta contribui na un enfoke mas sostenibel di e decoracion 
di Pasco dunando sosten n’e mesun momento cu e economianan local. 


E estadisticanan ta revela cu na 2023 ta premira cu e Mericanonan ta inverti 
por lo menos 5600 miyon dollar den kerstboom y cu 43% di e hogarnan 


Tradicion fragante ta prevalece: 


E consumidornan ta reta subida di prijs di kerstboom autentico 


ta participa den e tradicion aki. E prevision ta 
calcula e adkisicion di 24,7 miyon di kerstboom 
di berdad, proyectando un aumento di 8,67% 
den un costo promedio di 80 dollar na 2022 
pa 85,94 dollar. Simultaneamente, ta premira 
e compra di 28,69 miyon di kerstboom artifi- 
cial, cu un promedio di 119,13 dollar, loke ta 
indica un crecemento di 12,41% den e gasto 
di kerstboom na 2023. 


Mientras cu e consumidornan nabega door di 
e temporada di Pasco, e encanto di un kerst- 
boom di berdad ta bay mas leu cu su atractivo 
visual. E fragante aroma di e blachinan di pino 
y e sentido di mishi y decora un kerstboom di 
berdad ta contribui na crea un atmosfera di 
Pasco multisensorial cu e kerstboomnan arti- 
ficial no por reproduci. A pesar di e retonan 
economico, e consumidornan a demostra 
nan boluntad di inverti den e autenticidad y 
e resonancia emocional cu e kerstboomnan 
di berdad ta aporta na e fiestanan aki yena di 
kerstboom. 

D 
iasabra di 2 di December 2023 e atleta velerista Arubano 
Zane Winterdal (18) a sali pa e Campeonato mundial di Sun- 
fish 2023 na Miami.E evento aki lo tuma lugar for di 3 pa 10 di De- 
cember 2023 na Coconut Grove Sailing Club, Miami Dade County. 
E evento ta sanciona door di e International Sunfish Class Asso- 
ciation ISCA) na unda Sunfish Club Aruba ta afilia. 


Recientemente Zane Winterdal a titula ganado di clasemento 
general 2023 di Sunfish Club Aruba, cu ta encera un serie di care- 
danan mensual den e deporte velerista aki. Na segundo luga a sali 
Richard van der Wal y na tercer luga George Winterdal. Durante e 
ceremonia di premiacion na Surfside Beach Bar, Zane Winterdal 
tabata tin e honor di ricibi e copa rotativo “Ernest (Ernie) Kervel”. 
Kervel (q.e.p.d.) a presidi Sunfish Club Aruba pa hopi aña y a 
yega di organiza e campeonato mundial di Sunfish na Aruba tres 
biaha den decada 1970’ y 1980’. 


Na e ceremonia di premiacion aki tambe a otorga premio pa e 
campeonato di Sunfish Arubano 2023 cu a wordo gana pa Richard 
van der Wal sigui pa Zane Winterdal (segundo luga) y George 
Winterdal (tercer luga). Van der Wal na e ocasion aki tambe a 
ricibi un obsekio rotativo cu ta un “daggerboard” cu plachi ni 


nomber di tur ganado di e campeonato e ultimo 25 aña. 
Sunfish Club Aruba ta desea e atleta miembro Zane Winterdal tur 
clase di exito na e campeonato mundial, Sunfish Worlds 2023, na 
Miami. Por sigui e evento aki por haya riba e websitenan: 
https://www.sunfishclass.org/2023worlds  
https://www.yachtscoring.com/current_event_entries. 
cfm?eID=15792 


Un Sunfish ta un boto di bela di 5 meter largura, pa un persona. 
Un Sunfish ta un boto hopi stabiel y p’esey e ta ideal pa e lama 
costal di Aruba. Mas informacion tocante e deporte di Sunfish y e 
actividadnan di Sunfish Club Aruba por haya riba: www.facebook. 
com/sunfishclubaruba of via e-mail sunfishclubaruba@hotmail. 
com 


Zane Winterdal a sali pa ‘Sunfish 
World Championship 2023’ na Miami 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


G 
iants Aquatics Aruba ta rumbo p’e ‘33rd anual Spee- 
do Winter Championships Plantation’. Pa participa na e 
campeonato aki, e atleta mester cualifica. Esaki ta di tres 
aña cu Giants Aquatics, funda na aña 2020, ta participa. Na 
aña 2021 Giants a conta cu 14 atleta cu a cualifica, di cual 
dos a pasa pa final. 


Aña pasa 12 atleta a logra cualifica y 5 a pasa pa final. E aña 
aki, Giants ta biaha cu 31 atleta cu a cualifica, cu ta mas cu 
dobel di e cantidad di aña 2022! Esaki ta un gran logro cu ta 
materialisa e vision di Giants Aquatics. 


E vision di Giants ta encera entre otro: prepara e atleta 
pa e competi riba nivel internacional, experiencia compe- 
tencia riba nivel halto, haci su mes presente den bista di e 
coachnan cu ta scout y bin na remarca pa ricibi scholarship, 
cu cual e por studia, mientras e ta haci su deporte. 


E atletanan a prepara nan mes intensivamente bou guia 
di head coach Jordy Groters (Fina coach level 3) y Darwyn 
Marchena (Fina coach level 1) Banda di esaki, nan a conta 


cu preparacion mental di psicologo di team Giants, Jeff 
Feliciana. Y mas importante ainda, nan ta conta cu sosten 
incondicional di nan mayornan, cu a recauda fondo, yuda 
organisa e biahe y ta duna sosten moral. E board di Giants 
Aquatics ta inmensamente agradecido p’e commitment cu e 
mayornan tin cu nan yiunan y cu Giants Aquatics Aruba. 


E delegacion cu lo ta na Plantation, Florida di 5 pa 13 di 
december, ta consisti di 31 atleta, e mayornan y 2 coach y. 
Hefe di delegacion ta Zuleika Fernandes Perna-Silva. 


Giants Aquatics Aruba ta sigui desaroya y materialisa su 
vision, treciendo innovacion den mundo di landamento na 
Aruba. 


Giants Aquatics TYR ta participa cu 31 atleta 


Cualifica pa ‘33rd annual Speedo Winter Championship’ 

R 
ecientemente, Sr. Andy Lee a wordo proponi como e rep- 
resentante di Aruba den Raad van State. Mescos cu na 
Aruba tin Raad van Advies, Hulanda y Reino tin Raad van 
State, cual ta e organo di mas halto cu ta duna conseho na 
gobierno di Hulanda y di Reino y ta wak con e proceduranan 
ta cana den su totalidad. 


Parlamentario Ricky Hoek a duna di conoce cu algun siman 


atras el a trece dilanti cu Sra. Milly Schwengle a representa 
Aruba pa e ultimo 6 añanan den Raad van State caminda el 
a haci un tremendo trabao. “Recientemente den Conseho 
di Minister di Reino, Sr. Andy Lee a keda proponi como e 
siguiente representante pa Aruba den Raad van State”, a 
bisa. 


Hoek a indica cu Sr. Lee ta un persona conoci, un politico 
tambe. E tabata Presidente di Parlamento di Aruba y tambe 
tabata Minister Plenipotenciario na Washington DC. “Mi ta 
kere cu Sr. Lee ta un candidato cualifica pa asina representa 
Aruba den Raad van State”, caminda e lo tin e bos pa repre- 
senta e pueblo di Aruba. 


A agrega cu pa Parlamento di Aruba esaki ta hopi impor- 
tante. Fraccion di MEP ta hopi agradecido cu e trabounan 
di Sra. Milly Schwengle y di biaha ta expresa palabranan di 
pabien na Sr. Lee pasobra e ta e ‘link’ pa representa Aruba y 
debati pa Aruba den Raad van State na Hulanda. 


“Fraccion di MEP ta desea Sr. Andy Lee tur clase di exito den 
su funcion nobo”, Parlamentario Hoek a expresa. 


Parlamentario Ricky Hoek (MEP): 


Sr. Andy Lee ta e representante nobo di Aruba den Raad van State na Hulanda 

D 
ialuna ultimo, dia 27 di november 2023, tabatin un re- 
union publico caminda nos a trata cu Minister Rocco 
Tjon e incidente tragico cu a tuma luga recientemente ca- 
minda un hoben a comete suicidio mientras e tabata encar- 
cela na Warda di Polis na Shaba. 


E reunion sigur a trata un topico cu pa tur hende lo ta uno 
pisa, un sucedido cu ningun hende lo kier a mira tuma luga. 
Ningun hende kier perde un ser keri bou ningun circun- 
stancia, sigur no na e manera tragico aki. Ta algo cu ta haci 
dolor y sigur ta lamentabel. No obstante e hecho cu desde 
e sucedido Gobierno a sali duna informacion y splicacion, 
mi a habri mi desertacion dialuna mainta pidiendo Gobierno 
pa duna un splicacion en corto un biaha mas di kico a tuma 
luga y ki proceso a y ta keda encamina te cu awor. 


Hunto cu 12 profesional di e cadena hudicial y social, Minister 
Tjon a atende e Reunion Publico den Parlamento di Aruba y 
a tuma su tempo pa contesta mas di 100 pregunta cu e la 
haya y tambe a duna un splicacion detayadamente pa loke 
ta e caso lamentabel aki. Na inicio di e reunion Minister Tjon 
a pone “ter inzage” diferente documento. Documentonan 
caminda nos por a tuma nota di proceso, procedura y rich- 
tlijnen existente y nos por a lesa cu esakinan ta “in place”. 


Un punto cu sigur a resalta ta e hecho cu Minister Tjon a 
informa Parlamento cu na mei 2022, e Europees Comite 
voor de Preventie van Foltering en Onmenselijk Behandeling 
of BestrafÏng (CPT) a bin audit Aruba y indicacion ta cu e 
infrastructura di e celnan di Polis ta di adecuado of sigur. 
Minister a indica cu CPT tabatin solamente dos punto di 
atencion cual mester a keda remedia inmediatamente. For 
di e documentonan cu Minister a presenta na Parlamento 
Gobierno nos por a tuma nota cu Gobierno a instrui pa 


esakinan keda atendi cu urgencia. 
Manera ta conoci caba Minister a duna un splicacion cu for 
di e investigacion medico a keda conclui cu no ta trata di un 
caso di un “strafbaar feit”. E resultado aki mes ta e motibo 
pakico un autopsia no a keda realisa. 


Pa finalisa mi kier a remarca cu pa nos por conclui si maneho, 
proceso of procedura of infrastructura mester keda ahusta of 
cambia, ta mas oportuno pa warda finalisacion di e investig- 
acion cu Landsrecherche ta realisando. Segun informacion 
di Minister Tjon e investigacion lo finalisa denter di 1 luna. 
E resultado di e investigacion aki mester brinda e claridad 
necesario y tambe lo por forma un posibel punto di salida 
pa posibel cambionan necesario. Como Parlamentario mi a 
pidi Minister Tjon pa mantene Parlamento informa y si ta bin 
cambio pa bin presenta esakinan na Parlamento. E compro- 
miso aki Minister Tjon a haci tambe y a subraya e hecho cu 
Ministerio Publico tambe a indica cu e resultado di e inves- 
tigacion lo wordo comparti cu e miembronan di famia. Algo 
cu sigur mi ta haya hopi importante. 


Parlamentario Shailiny Tromp-Lee: 


Ta mas oportuno pa warda e investigacion di Landsrecherche 


Encuanto e incidente tragico di suicidio na Warda di Polis na Shaba pa por saca conclusion 

2 
97 Strings ta un trio musical crioyo uzando instrumen- 
tonan manera cuarta, baho y e mandolin tocando sola- 
mente instrumental a lansa un produccion pa Pasco titula 
“Noche Buena”. 
E produccion aki ta consisti di 10 cancion clasico popular 
y cu un zonido unico y suave cu ta sirbi specialmente pa 
e temporada na momentonan di un cena di Pasco of cual- 
kier momento relahante, cu ta e motibo di e nomber “Noche 
Buena”. 


E trio aki ya pa algun tempo ta existi y ta presenta un musica 
pa entretene den cualkier restaurant of luganan caminda ta 
desea pa un musica de fondo y ta toca diferente genero y 
clasiconan local y tambe internacional. 


Sigur cu falta di hopi gruponan pa e fin di aña aki, sigur e trio 
aki a lansa un produccion cu ta e bon momento pa alegra e 
fin di aña aki cu cancionnan cu nos tur conoce. 


E trio ta consisti di Jeremy Dijkhoff riba cuarta, Ivan Croes 
riba baho y Rubin Ponson cu e mandolin. E produccion 
ta obtenibel cerca cada un integrante of tambe por yama 
7301214 y pidi pa esun di bo. 
Un pabien na e trio aki cu e produccion y ta desea nan hopi 
exito. 


S 
KOA a cuminsa acepta inscripcion pa mayornan cu tin 
yiunan cu ta bay cuminsa kleuter e proximo aña escolar. 
SKOA ta sigui brinda mas accesibilidad na mayornan pa haci 
e proceso di inscripcion un poco mas facil. 


• Por inscribi via nos website www.skoa.aw completamente 
online. 
• Por inscribi via e-mail door di manda SKOA un e-mail na 
aplicacion@skoa.aw. 
• Por inscribi via WhatsApp door di manda un mensahe 
directo na +297 7485995 y sigui e proceso pa completa e 
inscripcion. 


Pa mayornan cu ya caba tin yiu inscribi na SKOA por haci 
inscripcion di e yiu cu tin cu cuminsa kleuter via nos sistema 
di SAS. Ora di inscribi mester pone bon atencion ariba e 
documentonan cu ta necesario pa asina por cumpli cu e 
proceso di inscripcion di bo yiu. 


Mayornan cu inscribi nan yiu ta haya un periodo di 2 siman 
pa asina por cumpli cu e prome pago of pago completo di 
schoolgeld pa e aña escolar venidero. Despues di 2 siman, si 
e pago no a wordo completa, e cupo di inscripcion ta wordo 
cancela cu consecuencia cu no lo bay tin un luga sigura pa 


e yiu cuminsa kleuter e proximo aña escolar. 


Mayornan por cuminsa cu e proceso di aplicacion mas pronto 
cu ta posibel pa asina sigura nan luga pa e proximo aña 
escolar. Pa mas informacion tocante inscripcion na SKOA 
por bishita nos website www.skoa.aw of por yama na liña 
directo 5231800. 


E trio musical 297 Strings cu un produccion pa Pasco 


Awo mayornan por inscribi nan 
yiu na SKOA completamente online 

R 
iba dia Internacional di Personanan cu 
Limitacion, Stichting Voor Verstandeli- 
jk Gehandicapten Aruba, hunto cu otro or- 
ganisacionnan y sponsornan, a organisa 
un caminata pa tur nos hendenan special. 
E caminata aki a termina na Linear Park, na 
unda  Prome Minister Evelyn Wever-Croes 
tabata presente, den representacion di 
Minister di Husticia Rocco Tjon y Minister 
di Enseñansa Endy Croes, y a dedica algun 
palabra na esnan presente. Prome Minister 
a gradici y felicita tur nos hendenan spe- 
cial riba nan dia, y a sigura nan cu nan tin 
un luga hopi special den curason di cada 
un di nos. 
Prome Minister a expresa cu ta hopi impor- 
tante pa e comunidad di Aruba habri nan 
curason y siña respeta y acepta e sernan 
special aki, mirando cu si duna mas respet 
y aceptacion na esnan cu limitacion, lo haci 
di Aruba un pais miho pa nos tur por biba, 
na unda no tin luga pa desigualdad. Tam- 
be, Prome Minister a gradici tur esnan cu 
ta traha cu e personanan cu limitacion, pa 
nan amor y dedicacion na e trabou bunita 
y importante aki, y na e mayornan di e per- 
sonanan special cu ta sacrifica hopi pa bi- 
enestar di nan famia. 
“Riba e dia aki tambe, nos a para keto riba 
e retonan cu Stichting Voor Verstandelijk 
Gehandicapten Aruba ta enfrentando, spe- 
cialmente e retonan financiero. Como Go- 
bierno di pais Aruba, nos lo traha cu tur 
nos poder y posibilidad pa yega na un solu- 
cion pa cu esaki, pa asina evita cu lo mester 
cera algun klas of scol. Pa Gabinete Wev- 
er-Croes e ta importante pa nos hendenan 
special tin un luga na unda nan por bay 
siña y haya e cuido y atencion necesario, 
pa asina nan tambe por sinti cu nan ta par- 
ti di e comunidad. Masha pabien na tur nos 
hendenan special riba e dia importante aki, 
y danki pa semper pone un sonrisa riba nos 
cara.” Prome Minister a expresa. 


Riba Dia Internacional di Personanan cu Limitacion 


Aruba ban habri nos curason, acepta y 
duna mas respet na nos hendenan special 

D 
ia 22 di november ultimo Departamento di Mucha y Ho- 
ben (DMH) a brinda un workshop di Codigo di Protecci- 
on di 3 ora na Hyatt Airport, cu un grupo meta sumamente 
importante y relevante cu ta traha tambe cu y pa mucha na 
Aruba. Di sumo importancia cu nos boluntarionan como pro- 
fesionalnan ta consciente di e risiconan di maltrato di mu- 
cha y e posibel señalnan cu ta existi y con nan por haci uzo 
di e Toolkit di Codigo y Codigo di Proteccion mes, pa proteha 
nos muchanan den tur contexto riba area social recreativo. 


E anochi aki no tabata posibel sin sosten di Union Europeo 
su proyecto: #ACT4ECC, cu ta netamente pa conscientisa 
henter un comunidad tocante desaroyo di capacidad y pa 
stop cu abuso di mucha na un manera structural y duradero. 
Durante e anochi aki por a conta cu presencia di diferente 
boluntario, pero tambe profesional cu ta labora den e area 
social y recreativo, manera; Rotaract – Parlamento Hubenil – 
Cruz Cora – IBiSA – Aruba Sport Unie - Aquatics Federation 
– Arubaanse Voetbalbond – Aruba Schietbond – Aruba 
Taekwondo Bond - Aruba Tang Soo Do Federation - Aruba 
Volleyball Association - Club di Dam Arowak - Aruba Athletic 
Federation - Heart Center Leadership – Aruba Triatlon 
Association – ATHA - SV La Fama – Biblioteca Nacional Aruba 
- Peniel Baptist Church - Evangelical Church of San Nicolas 
- Good Samaritan CC - Iglesia Pentecostal - Cas di Oracion - 
Iglesia Catolico - Iglesia Avivamiento - Celebrations Church 
– DAS – UNHCR – HIAS - Scouting Aruba y mas. 


Na final di a anochi e evaluacion a indica cu mayoria di e 
clubnan ta hopi interesa pa haya mas informacion y tambe 
guia con pa anda cu e casonan di sospecho di abuso di 
mucha cu nan ta encontra den nan orarionan. E compro- 
miso sigur t’ey y awor DMH ta bay inicia e trayecto di imple- 
mentacion di Codigo di Proteccion cerca e organisacionnan 
aki, cu ya a traha cita caba pa 2024. 


DMH kier gradici un y tur cu tabata presente e anochi aki y cu 
a aporta cu nan pensamento- y ideanan kico ta e siguiente 
pasonan concreto den proteccion di mucha. 


No tin duda, cu cada un di boso ta di gran balor, na momento 
cu nos ta papia di proteccion di mucha y a pesar cu boso ta 
wak nan un rato so den siman, boso ta hopi biaha ta nan 
‘safe haven’ y nos mester ta ekipa pa brinda nan e ayudo y 
apoyo cu nan ta pidi p’e. 


DMH kier enfatisa y encurasha cada un di nos, cu nos no ta 
unda nos mester ta ainda, pero ta tuma henter un comun- 
idad pa tin e disposicion y boluntad propio, pa realmente 
traha na bienestar general y proteccion di nos muchanan. 
Paso no tin duda cu ta tuma henter un comunidad pa lanta 
un mucha. 


Pa un grupo grandi di boluntario combina cu algun profesional 
DMH a percura pa un Workshop di 
Maltrato di Mucha y Codigo di Proteccion 

F 
altando algun dia so pa duna atencion y nificacion na Dia 
Internacional di Persona cu limitacion/discapacidad, De- 
partamento di Mucha y Hoben conhuntamente cu Multidis- 
ciplinair Centrum (MDC), Kiwanis Club of Palm Beach y Min- 
ister President a lansa 5 video di conscientisacion di Inter- 
vencion Trempan den comunidad, specialmente den e cen- 
tronan di cuido di mucha. 


E proyecto di Intervencion Trempan ta uno hopi valioso pa e 
mucha di 0-4 aña cu ta bishita un centro di cuido di mucha, 
como e mayornan y e trahadonan pedagogico. Intervencion 
Trempan ta parti di e derechonan di mucha y DMH ta brinda 
apoyo, guia y informacion na e mayornan, pa asina yuda e 
muchanan un edad hopi mas trempan. A base di e instru- 
mentonan cu DMH ta uza, un mayor y centro di cuido di 
mucha ta haya sa mas di e retonan cu un mucha por tin den 
un di su areanan di desaroyo, esta: cognitivo – adaptivo – 
social emocional – fisico – comunicativo. Entre mas lihe un 
profesional detecta e deficiencia, mas lihe por yuda e mucha 
y asina mehora su calidad di bida. 


DMH tin 6 paso concreto delinea desde e momento cu un 
mucha mester sigui e programa di intervencion trempan. 
DMH lo crea un plan di accion profesional, involucrando 
tanto e mayor como e centro di cuido di mucha. 
Stimulacion continuo den e 5 areanan di desaroyo ta suma- 
mente importante den bida di un mucha, specialmente den 
e edad di 0-4 aña, unda cu mediante diferente wega y activ- 
idad e adultonan mester duna atencion, pa den un forma 
preventive atende cu e retonan di desaroyo di e mucha. 


DMH kier gradici Kiwanis Club of Palm Beach, MDC y 
Ministerio di Asuntonan General pa tabata dispuesto y 
disponibel pa colabora den e proyecto di conscientisacion 
aki y sigur tin mas na caminda den 2024. Alabes DMH ta 
haci apelacion na tur mayor, pa bishita e website www.dmh. 
aw y asina haya mas informacion si ta desea di forma parti 
di e structura di cuido aki den centro di cuido di mucha. 
Tambe por bishita e Fb page di Departamento di Mucha y 
Hoben y comparti e videonan cortico di conscientisacion di 
Intervencion Trempan. 


Danki na un colaboracion exitoso cu algun instancia 
DMH a logra lansa 5 video di 
conscientisacion di Intervencion Trempan 

KICO nos por haci contra e ola maldad cu ta creciendo? 
Kico nos por haci contra tur accidente cu ta tuma luga? 
Kico nos por haci contra e cantidad di arma cu ta circula? 
Kico nos por haci cu e violencia bao di nos hubentud? 
Kico nos por haci contra e violencia relacional? 
Kico nos por haci contra e inmoralidad cu kier domina? 
Kico nos por haci contra e uzo y benta di droga cu ta 
aumenta? 


Semper hende ta busca un hende pa tira e culpa riba dje, 
of un instancia, of tira e culpa riba politica, referiendo cual 
partido ta goberna, pero awor nos ta kere cu tur hende ta 
nota, tur hende ta compronde cu e cosnan aki ta sosode 
y lo sigui aumenta, pasobra nos a aleha for di Dios. 


Pasobra ta facil bisa cu boca cu nos ta bendiciona, pero 
nos curason ta leu for di Dios, pasobra cu nos actitud nos 
ta demostra cu nos no ta fiel na Dios. Y esaki ta hopi dolo- 
roso. Ta conoci rond mundo, cu ora hende hala for di Dios, 
ora temor di Dios ta bay perdi, ora rebeldia ta manifesta, 
diabel ta coy e bentaha. 


P’esey nos mester haci lo cual e palabra di Dios ta bisa: 
Pasobra nos lucha no ta contra carni y sanger, sino contra 
e gobernantenan, contra e podernan, contra e forsanan 
mundial di e scuridad aki, contra e forsanan spiritual di 
maldad den luganan celestial (Efesionan 6:12). 


Pasobra maske nos ta cana den carni, nos no ta bataya 
segun carni, pasobra e armanan cu nos ta bataya cu ne, 
no ta carnal, ma poderoso den Dios pa basha e fortinan 
abao, y pa destrui speculacion y tur arogancia, cu ta 
wordo lanta contra e conocemento di Dios, hibando den 
cautiverio tur, pensamento, pa haci nan obedecido na 
Dios. Y nos ta cla pa castiga tur desobediencia, unabes 
boso obediencia ta completo (2 Corintionan 10:3-6). 


P’esey nos mester uni den oracion, pasobra scuridad ta 
aumenta, y e enemigo sa bon cu distrai hende, pasobra 
mientras cu algun ta wak riba fiesta, placa y bonanza e 
enemigo ta zwaai cu problema social den e pueblo. 


Nos mester gara e toro na su cacho pasobra ta 
para skirbi: 
Atrobe mi ta bisa boso, cu si riba tera dos di boso bay 
di acuerdo, tocante di cualkier cos cu nan pidi, esaki lo 


wordo haci pa nan door di mi Tata cu ta den cielo. Pasobra 
caminda dos of tres ta reuni den Mi nomber, ey mi ta 
memey di nan (Mateo 18:19-20). 


Nos ta bibando den tempo trabahoso, caminda hende a 
perde amor pa hende, y nan ta wak solamente nan propio 
interes, hende ta pleitando y ireconciliabel, tur caminda 
falta di respet ta aumenta. 


Ta tempo pa bati alarma, pa nos tur para keto un rato 
y fiha nos bista riba Dios, nos refugio y nos fortalesa, 
pasobra ta Dios so por yuda nos, nos deber ta pa bini 
den oracion contra tur poder contrali y tur forsa satanico 
cu ta influenciando den aire, y reprende tur maldad den 
nomber di Cristo Hesus. 


Nos tin di yama riba e Sanger di Cristo, pasobra sola- 
mente asina nos lo mira e victoria, pasobra ta basta cu 
maldad, scuridad y inmoralidad. Tin poder den e Sanger 
di Hesus. 


P’esey laga nos acerca e trono di Dios cu confiansa, pa 
nos ricibi misericordia y haya gracia pa yuda den tempo 
di necesidad (Hebreonan 4:16). 


Haci oracion sin stop. Haci oracion pa nos no cay den 
tentacion, tur esaki ta locual Hesus ta demanda di nos. 


Fortaleza pa Famia 


Sinceramente, Pastor Marcel Balootje 


E poder di oracion den nomber di Cristo Hesus 


Dialuna, 4 December 2023 
AWEMainta 
OBITUARIO 
23 


Bo a hasi mi curason mas contento cu curason di 
un hende cu tin cosecha. Abundante di grano 
y cu tin abundancia di biña nobo. Lo mi bay 
drumi trankil y pega soño pasobra ta boso lo 
duna mi seguridad. Salmo 4: 7-9 


Nos ta anuncia fayecimento di: 


Norma Yolanda Jacobs 
Mihor conoci como “Joly/Janda” 
*11-11-1937 - †27-11-2023 


Na nomber di su: 
Casa: †Francisco Tromp 


Yiunan: 
Norman Tromp y Sugeiry 
Tromp Garcia 
Rigoberto Tromp y Genesis 
Tromp Briceño 


Nieto(a)nan: 
Sophia Tromp 
Nordin Tromp y Mary- 
Jane Ras 
Lacy-ann Tromp 


Mayornan: 
†Herminio Jacobs y 
†Epifania Quant 


Rumannan: 
†Irving Jacobs y Sheila Jacobs 
Ingrid Jacobs y Bito de Lange 


Iha: Chela Vrolijk y Famia 


Tantanan: 
†Vera Ras 
†Salome Tromp 
†Teresita Quant 
†Simona Quant 


Otro tantanan, omonan y famia 


Sobrino(a)nan: Tania Jacobs, Tatiana Jacobs, 
Clyve Malmberg, Jorge Jacobs, Osiria Jacobs, 
Maria Elena de Lange, Chando de Lange, 
†Marlon Jacobs 


Suegro(a)nan: 
†Bruno Arends 
†Maria Tromp 


Swa y cuña nan, primo y prima nan, sobrino y 
sobrina nan, tanta y omo nan, comer y comper 
nan, bisiña nan, amigo y amiga nan, ex colega 
nan di Ontvanger der Belasting, amistad nan di 
Crystal Casino y Stellaris Casino y demas colega 
nan y conocirnan. 


Demas famia nan: Jacobs, Tromp, Quant, Ras, 
Ridderstapt, Briceno Lesandrina, Vrolijk, Zievinger, 
Odor, Pieter, Orman, Garcia, Bislip y otronan. 


Despensa nos si den nos tristeza nos por a lubida 
cualkier otro miembro nan di famia di nos difunto 
mama stima. 


Oportunidad pa condolencia: Aurora Funeral Home, 
diamars 5 di december 2023 di 7:00 pa 9:00 pm. 


Ta invita pa e acto di entiero cu lo tuma lugar 
diaranson 6 di december 2023 na Misa Pro Catedral 
San Francisco na Playa di 2:00 pa 4:00 pm nos 
difunto ta reposa den misa, despues lo sali pa 
Santana Central Sabana Basora. 


Nos ta pidi nos disculpa despues di entiero nos no 
ta ricibi bishita na cas pa condolencia. Danki di 
antemano pa e comprension. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Frida Theresa 
Henriquez-Lacle 
*15-10-1929 †01-12-2023 


Acto di entiero lo wordo anuncia despues. 


D 


esde aña 1992 Nacionnan Uni a proclama e 


dia 3 di december como e “Dia Internacional 


di Persona cu Discapacidad”. Tur aña riba e fe- 


cha aki, humanidad rond di mundo ta conmem- 


ora e dia importante aki. 


E meta di e “Dia Internacional di Persona cu 


Discapacidad” ta pa promove comprendemento 


di problemanan di discapacidad y pa mobilisa 


sosten pa e dignidad, derechonan y bienestar di 


e persona cu discapacidad. Ademas e dia kier 


conscientisa sociedad di e beneficionan di inte- 


gracion di e persona cu discapacidad den tur 


aspecto di politica, social, economico y cultural. 


Discapacita of Handicap? 


Awendia rondo ta uza e terminologia ‘discapacita’ 


enbes di ‘handicap’. Esaki ta pa tene cuenta y 


duna respet na e persona cu tin un of otro, y 


tin bes multiple limitacion. E Tratado riba e 


Derechonan di Persona cu Discapacidad ora ta 


defini e casonan y derechonan di persona cu 


discapacidad no ta basa su mes riba un ‘modelo 


medico’, sino mas bien un ‘modelo social’. 


Ora ta papia di un persona cu discapacidad, ta 


referi na “un persona cu tin un discapacidad 


fisico, mental, intelectual of sensorial pa un 


termino largo di cual den interaccion cu varios 


barera por obstaculisa e persona su participa- 


cion complete y efectivo den sociedad a base di 


condicionnan igual cu lo demas”. 


Cifranan na Aruba 


For di e ultimo Censo di CBS na 2020, por saca 


afo cu na Aruba tin un total di 5.591 persona 


cu un of mas discapacidad. E cifra aki ta refleha 


un 5.2% di e populacion. Sinembargo, CBS ta 


di opinion cu e cifra lo ta mas halto. Esaki debi 


cu na 2020 tabata tin e pandemia di covid-19 y 


esaki lo tabata tin su efectonan riba e respondi- 


entenan cu a of no a participa na Censo 2020. 


Motibo un ta, cu debi cu e Censo a wordo realisa 


na manera “online”/digital, tin pregunta tocante 


persona cu discapacidad por a wordo sin keda 


yena. Di dos motibo ta, personanan cu un discpa- 


cidad for di nan perspectiva lo a considera nan 


caso menos grave compara cu personanan cu 


tin covid-19. 


E tiponan di discapacidad cu a resalta for di e 


censo ta entre otro: dificultad cu cuido-propio, 


dificultad cu comunicacion, dificultad cu oido, 


dificultad cu memoria, dificultad cu canamento, 


dificultad cu bista. Di cual e dificultad cu cana- 


mento a resulta di ta esun mas hopi, sigui pa 


dificultad cu bista. 


Tarea di Parlamento 


Mirando e situacion di personanan cu discapa- 


cidad, ta na su luga pa e instituto legislativo di 


pais Aruba cu ta su Parlamento, keda traha na 


mehoracion di leynan cu ta encera e persona cu 


discapacidad. 


Parlamento ta na altura cu tin un Tratado di 


Derecho di Persona cu Discapacidad y cu e 


Plataforma pa Persona cu Limitacion (PPL) 


desde 2007 ta boga pa gobierno di Aruba rati- 


fica e tratado aki. Sinembargo, na momento 


cu gobierno ratifica dicho tratado, gobierno 


mester cumpli cabalmente cu implementacion 


di e derechonan di personanan cu discapacidad. 


Teniendo na cuenta e situacion financiero y e 


totalidad di cambionan cu mester keda imple- 


menta, esaki lo ta un desafio grandi pa gobierno 


di Aruba. 


Sinembargo, tur aña algun ministerio entre otro 


Ministerio di Husticia y Asunto Social, Educacion, 


Labor, Infrastructura ta tene na cuenta e persona 


cu discapacidad y ta aloca un suma na progreso 


y bienestar di e personanan aki. 


Sr. Hoek den su funcion como Parlamentario a 


entrega un mocion pa gobierno oficialisa e parke- 


onan pa persona cu discapacidad, mirando e 


cantidad grandi (5.591) di persona cu lo mester 


haci uzo di e parkeonan special aki. Sr. Hoek lo 


sigui boga pa e derechonan di personanan cu 


discapacidad pa asina por integra y participa lo 


mas tanto posibel den sociedad. 


Parlamentario Hoek (MEP): Dia Internacional di Persona cu Discapacidad 
Na Aruba tin un total di 5.591 
persona cu un of mas discapacidad 


